แบงก์โน้ตส์
หมัดเด็ด
21 ส.ค. 2554

หมัดเด็ด
โดย..ทีมข่าวการเงิน
แม้ กรณ์ จาติกวณิช รมว.คลัง จะร้องขอมิให้ผู้บริหารกระทรวงการคลังจัดงานเลี้ยงส่งอำลาตำแหน่ง




แต่ อารีพงศ์ ภู่ชอุ่ม ปลัดกระทรวงการคลัง ยังเดินหน้าดึงอธิบดีมาจัดงานให้ “ขุนคลังดอน” สูงยาวเข่าดีได้ชื่นใจ
งานนี้มากันครบทุกกรมกอง ไม่เว้นแม้แต่ผู้บริหารรัฐวิสาหกิจอุ่นหนาฝาคั่งอย่างไม่เคยเกิดขึ้นมาก่อน
รัฐมนตรี “ดอน” ถึงกะหน้าบานกล่าวขอบคุณ ขรก.ที่ร่วมกันผลักดันนโยบายของรัฐบาลได้อย่างเป็นกอบเป็นกำ ทำให้รู้สึกซาบซึ้งไม่มีวันลืม
รัฐมนตรีดอน ยังหยอดทิ้งท้ายว่า เชื่อว่า ขรก.คลังเป็นมืออาชีพ สามารถทำงานร่วมกับรัฐมนตรีคลังใหม่ได้สบาย
“พ้มรู้มาว่าในการเลือกตั้งที่ผ่านมา ทั้งปลัดคลังและผู้บริหารที่มาร่วมงานทุกคนเลือกเบอร์ 1 กันหมดเลย จึงไม่ห่วงว่าจะทำงานกับรัฐบาลใหม่ไม่ได้”
แซวหนักทิ้งท้ายกันขนาดนี้ยังเรียกเสียงฮากันยกหย่าย ปลัดตุ้มถึงกับหัวเราะเสียงดังท้องคัดท้องแข็ง แทบไม่มีแรงลุกเลยทีเดียว บางคนหน้าขาวกลายเป็นหน้าแดงเชียว...